CELEX: 32006D0545
Language: fi
Date: 2006-07-18 00:00:00
Title: 2006/545/EY: Neuvoston päätös, tehty  18 päivänä heinäkuuta 2006 , Kroatiassa suoritettujen lajikkeiden virallisten kokeiden vastaavuudesta   (ETA:n kannalta merkityksellinen teksti)

5.8.2006   
            
            
               FI
            
            
               Euroopan unionin virallinen lehti
            
            
               L 215/28
            
         NEUVOSTON PÄÄTÖS,
   tehty 18 päivänä heinäkuuta 2006,
   Kroatiassa suoritettujen lajikkeiden virallisten kokeiden vastaavuudesta
   (ETA:n kannalta merkityksellinen teksti)
   (2006/545/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon viljelykasvilajien yleisestä lajikeluettelosta 13 päivänä kesäkuuta 2002 annetun neuvoston direktiivin 2002/53/EY (1) ja erityisesti sen 22 artiklan 1 kohdan a alakohdan,
   ottaa huomioon komission ehdotuksen
   sekä katsoo seuraavaa:
   
               (1)
            
            
               Direktiivin 2002/53/EY mukaan neuvosto voi todeta, onko kolmannessa maassa suoritetuilla lajikkeiden virallisilla kokeilla samat takeet kuin jäsenvaltioissa suoritetuilla kokeilla.
            
         
               (2)
            
            
               Kroatiassa suoritettavia lajikkeiden virallisia kokeita koskevissa säännöissä määrätään vehnän, ohran ja maissin osalta, että lajikkeiden erotettavuuden, pysyvyyden ja yhtenäisyyden hyväksyminen perustuu virallisten kokeiden tuloksiin, erityisesti viljelykokeisiin, jotka kattavat lajikkeen kuvaukseen riittävän määrän ominaisuuksia.
            
         
               (3)
            
            
               Kyseisten sääntöjen sekä tavan, jolla niitä Kroatiassa sovelletaan kolmen edellä mainitun lajin osalta, on tarkastelun tuloksena todettu antavan samat takeet kuin jäsenvaltioissa sovellettujen sääntöjen, kunhan tietyt muut edellytykset täyttyvät.
            
         
               (4)
            
            
               Tämä päätös ei estä peruuttamasta yhteisön vastaavuustoteamuksia, jos hyväksymisen edellytykset eivät täyty tai lakkaavat täyttymästä.
            
         
               (5)
            
            
               Ottaen huomioon että liitteet saattavat edellyttää toistuvia muutoksia, on aiheellista muuttaa niitä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY (2) 4 artiklassa tarkoitetun menettelyn mukaisesti,
            
         ON TEHNYT TÄMÄN PÄÄTÖKSEN:
   1 artikla
   Liitteessä I lueteltujen lajien erotettavuutta, pysyvyyttä ja yhtenäisyyttä koskevilla virallisilla kokeilla, jotka Kroatiassa suorittaa liitteessä I yksilöity viranomainen, katsotaan olevan samat takeet kuin jäsenvaltioissa suoritetuilla kokeilla, kunhan ne täyttävät liitteessä II vahvistetut edellytykset.
   2 artikla
   Muutokset liitteisiin hyväksytään 3 artiklan 2 kohdassa tarkoitettua menettelyä noudattaen.
   3 artikla
   1.   Komissiota avustaa neuvoston päätöksen 66/399/ETY (3) 1 artiklalla perustettu maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevä pysyvä komitea, jäljempänä ’komitea’.
   2.   Jos tähän kohtaan viitataan, sovelletaan päätöksen 1999/468/EY 4 ja 7 artiklaa.
   3.   Päätöksen 1999/468/EY 4 artiklan 3 kohdassa tarkoitetuksi määräajaksi vahvistetaan yksi kuukausi.
   4.   Komitea vahvistaa työjärjestyksensä.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 18 päivänä heinäkuuta 2006.
      
         
            Neuvoston puolesta
         
         
            Puheenjohtaja
         
         J. KORKEAOJA
      
   
   
      (1)  EYVL L 193, 20.7.2002, s. 1. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1829/2003 (EUVL L 268, 18.10.2003, s. 1).
   
      (2)  EYVL L 184, 17.7.1999, s. 23. Asetus sellaisena kuin se on muutettuna asetuksella 2006/512/EY (EUVL L 200, 22.7.2006, s. 11).
   
      (3)  EYVL 125, 11.7.1966, s. 2289/66.
   
      LIITE I
      
                  Viranomainen
               
               
                  Kasvilajit
               
            
                  Siemen- ja kasvilaitos, Osijek
               
               
                  
                     Hordeum vulgare L.
                  
                     Triticum aestivum L.
                  
                     Zea Mays L.
               
            
   
      LIITE II
      EDELLYTYKSET
      
               
                  1.
               
               
                  Lajikkeiden hyväksymisen on perustuttava erotettavuuden, pysyvyyden ja yhtenäisyyden arvioinnin osalta virallisten kokeiden tuloksiin.
               
            
               
                  2.
               
               
                  Erotettavuuden osoittamiseksi viljelykokeissa on oltava mukana vähintään ne saatavilla olevat vastaavat lajikkeet,
                  
                              —
                           
                           
                              jotka sisältyvät viljelykasvilajien yleiseen lajikeluetteloon; tai
                           
                        
                              —
                           
                           
                              jos ne eivät sisälly mainittuun luetteloon, jotka on hyväksytty tai joille on haettu hyväksyntää jossakin yhteisön jäsenvaltiossa joko varmentamista ja kaupan pitämistä tai toista maata koskevaa varmentamista varten.
                           
                        
            
               
                  3.
               
               
                  Huomioon otettavat viljelykasvilajien tiettyjen lajikkeiden kokeissa vaadittavat vähimmäisominaisuudet ja vähimmäisedellytykset on vahvistettu komission direktiivillä 2003/90/EY (1).
               
            
         (1)  EUVL L 254, 8.10.2003, s. 7. Direktiivi sellaisena kuin se on muutettuna komission direktiivillä 2005/91/EY (EUVL L 331, 17.12.2005, s. 24).